Super Mario Kart har to enkeltspiller-moduser: Mario Kart GP (som står for Grand Prix) eller Time Trial. I Mario Kart GP kreves det at én spiller skal kjøre mot syv data-styrte karakterer i fem løp som kalles Cups. I utgangspunktet er det tre Cups tilgjengelig – sopp, blomster og stjerne – med to forskjellige vanskelighetsgrader: 50cc og 100cc. Ved å vinne alle tre Cupene på 100cc-nivå, blir en fjerde Cups tilgjengelig: Spesial-cupen. Å vinne alle fire Cups på 100cc-nivå låser også opp en ny vanskelighetsgrad: 150cc. Hver Cup består av fem konkurranser med fem runder hver, som hver finner sted på forskjellige baner. For å fortsette gjennom en Cup, må spilleren komme på fjerde plass eller høyere i hvert eneste løp. Hvis en spiller avslutter på mellom femte plass og åttende plass, må konkurransen spilles om igjen - på bekostning av ett liv - inntil en plassering på fjerde plass eller høyere er oppnådd.